**ΟΝΟΜΑΤΙΚΕΣ ΠΡΟΤΑΣΕΙΣ**

**Άσκηση : Να αναγνωριστεί το είδος των ονοματικών προτάσεων, να βρεθεί ο τρόπος εισαγωγής τους καθώς και ο συντακτικός τους ρόλος.**

1. Πήρα το μήνυμα ότι με ήθελες για κάτι σοβαρό.

2. Ισχυρίστηκε πως ήταν παλιά σε οικολογική οργάνωση.

3. Είναι περιττό να ασχολούμαι με κάτι τόσο ασήμαντο.

4. Είχε μια απαίτηση, να δοθεί το δέμα έγκαιρα.

5 Και βλέπω τα φύλλα να πέφτουν με κυματιστές κινήσεις στη γη.

6. Η μητέρα μια έγνοια είχε σήμερα, να τελειώσει γρήγορα με τις δουλείες του σπιτιού για να έρθει στο σχολείο.

7.Είναι άδικο να φορτωθεί τόσες ευθύνες.

8. Είναι ντροπή να μιλάς στους γονείς σου με αυτόν τον τρόπο.

9. Αυτό της το λάθος, να του εμπιστευτεί το μυστικό της, θα το πλήρωνε σε όλη της τη ζωή.

10. Απαγορεύεται να μιλάτε μεταξύ σας την ώρα του μαθήματος.

11.  Ανησυχούσε μήπως κάνει κάποιο λάθος στο διαγώνισμα.

12. Κάθε μέρα είχε την ίδια αγωνία, μήπως δεν προλάβει το λεωφορείο.

13. Ακούγεται ότι αύριο θα γίνει αιφνιδιαστικός έλεγχος.

14.Είναι σίγουρο ότι αύριο θα γράψουμε διαγώνισμα.

15.Κανένας δεν το ήξερε αυτό, ότι η Μαρία ήταν στο νοσοκομείο.

16. Τελικά κατάλαβα πως οι γονείς μου είχαν δίκιο.

17. Δεν φοβάσαι μήπως θυμώσει με το αστείο σου;

18. Έκανε την διαπίστωση πως δεν ήταν  όλοι το ίδιο πρόθυμοι να την βοηθήσουν.

19. Δεν επιτρέπεται να καπνίζεις στους διαδρόμους του νοσοκομείου.

20.Φοβήθηκαν μήπως δεν ξαναγυρίσουν πίσω στην πατρίδα τους.

21. Διαδίδεται πως αύριο θα πάμε εκδρομή.

22. Ο δικτάτορας αποφάσισε να αφήσει ελεύθερους τους κρατούμενους.

23. Αυτό κυρίως φοβάται, μήπως γράψει άσχημα στις εξετάσεις.

24. Πρόσεξε μην σε ξεγελάσουν και σου πάρουν τα χρήματα.

25. Έχω μια ανησυχία ,μήπως τελικά δεν είναι τόσο ειλικρινής όσο νομίζουμε.

26.Τον έτρωγε η αμφιβολία αν θα κατάφερνε να ολοκληρώσει εγκαίρως την αποστολή του.

27. Δεν ξέρω γιατί έφυγε τόσο βιαστικά.

28 Είχε πάντα την απορία πού βρήκε ξαφνικά χρήματα.

29.Δεν είναι βέβαιο πότε θα τον συναντήσω.

30. Είναι άγνωστο πώς κατάφερε να ξεφύγει από την αστυνομία.

31. Αυτό θαυμάζω σε εσένα, πως παραμένεις τόσο ήρεμος.